Սիրելի ուսուցիչներ,Իջևան համայնքի ավագանու անդամների և անձամբ իմ անունից ի սրտե շնորհավորում եմ ձեզ մասնագիտական տոնի` Ուսուցչի օրվա առթիվ: Այս օրը կոչված է մեծարելու նրանց, ովքեր իրենց ամենօրյա աշխատանքով նախապատրաստում են Հայաստանի վաղվա օրը: Դուք եք սովորեցնում ինչպես երկիր սիրել ու պետություն կառուցել, ինչպես քաղաքացի դառնալ ու զինվոր լինել: Դուք իրականացնում եք անչափ կարևոր ու պատասխանատու առաքելություն՝ ուղղված մատաղ սերնդի կրթությանն ու դաստիարակությանը:Վստահ եղեք, որ մենք բարձր ենք գնահատում ձեր աշխատանքը եւ պատրաստ ենք անել հնարավոր ամեն բան` կրթության ոլորտում առկա խնդիրները միասին լուծելու համար:Կրկին շնորհավորում եմ բոլոր մանկավարժներին և կրթության բնագավառի աշխատողներին: Խաղաղություն ձեզ և ձեր ընտանիքներին: